ქვემო ხორხი

ქვემო ხორხი — სოფელი აღმოსავლეთ საქართველოში, დუშეთის მუნიციპალიტეტის ჟინვალის ადმინისტრაციულ ერთეულში (მცხეთა-მთიანეთის მხარე).

მდებარეობს გუდამაყრის ქედის აღმოსავლეთ კალთაზე, მდინარე ხორხის (ერთვის ჟინვალის წყალსაცავს) ხეობაში, ზღვის დონიდან 1200 მ-ზე, დუშეთიდან 52 კმ-ში. მინიჭებული აქვს მაღალმთიანი დასახლების სტატუსი.

ქვემო ხორხი XIX საუკუნეში წარმოიშვა აღმოსავლეთ საქართველოს მთიელების (ფშავ-ხევსურეთი, მთიულეთი, გუდამაყარი) ხორხის ხეობაში მიგრაციის შედეგად. მანამდე სოფლის ტერიტორია ტყით ყოფილა დაფარული.თოფჩიშვილი რ., ხორხი/ხორხის ხეობა (ეთნოისტორიული ნარკვევი). ჟურნ. „ქრონოსი“ №1, 2020. — გვ. 129-139. სოფლის განაპირას შემორჩენილია შუა საუკუნეების ზურგიანი კოშკის ნანგრევები.
დემოგრაფია
2014 წლის აღწერის მონაცემებით სოფელში ცხოვრობს 13 ადამიანი.

 აღწერის წელი  მოსახლეობა 2002  14 2014  13 

ლიტერატურა

სქოლიო

კატეგორია:დუშეთის მუნიციპალიტეტის სოფლები